gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5125, del 31-10-2005 (2005/11710)

Informació pública de l'aprovació provisional del programa d'actuació integrada i el pla de reforma interior de millora, per a l'ordenació i desenvolupament urbanístic dels terrenys de la unitat d'execució Camí Paterna de sòl urbà del Pla General.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11199


Organisme emissor
:   Ajuntament de Bétera

Tipus de document
:   Anunci

Informació pública de l'aprovació provisional del programa d'actuació integrada i el pla de reforma interior de millora, per a l'ordenació i desenvolupament urbanístic dels terrenys de la unitat d'execució Camí Paterna de sòl urbà del Pla General. [2005/M11742]
  
L'Ajuntament en Ple, en sessió celebrada el dia 4 de juliol de 2005, va adoptar, entre altres acords, aprovar provisionalment el programa d'actuació integrada ?comprensiu de document de programa, projecte d'urbanització i proposició juridicoeconòmica- i el pla de reforma interior de millora, presentats per la mercantil Urbe Construcciones y Obras Públicas, SL, que compta amb la ratificació de l'agrupació d'interés urbanístic per a l'ordenació i el desenvolupament urbanístic dels terrenys compresos en la unitat d'execució Camí Paterna de sòl urbà del Pla General del municipi, per selecció de l'alternativa tècnica i de la proposició juridicoeconòmica formulades per la dita mercantil, corregides amb les modificacions que des del punt de vista tècnic i jurídic es deriven dels informes que es troben en l'expedient.
  
Cosa que es fa pública perquè en prengueu coneixement, i en compliment del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4979, del 06-04-2005 (2005/2989)

Informació pública de l'oferta pública d'ocupació per a 2005.
-------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2989


Organisme emissor
:   Ajuntament del Genovés

Tipus de document
:   Anunci

Informació pública de l'oferta pública d'ocupació per a 2005. [2005/M2989]
  
L'Alcaldia, amb data 7 de març de 2005, va aprovar l'oferta pública d'ocupació per a 2005, amb el següent detall:
  
Funcionaris de carrera:
  
- Grup segons article 25 de la Llei 30/1984: B. Classificació: escala d'administració especial, subescala tècnica. Denominació: agent d'ocupació i desenvolupament local. Nombre de vacants: una. Forma de provisió: concurs oposició.
  
- Grup segons article 25 de la Llei 30/1984: E. Classificació: escala d'administració general, subescala subaltern. Denominació: conserge de l'Ajuntament. Nombre de vacants: una. Forma de provisió: concurs oposició.
  
Cosa que es fa pública en compliment del que preceptua l'article 91 de la Llei Reguladora de les Bases de Règim Local i 18 de la Llei 30/1984, de 2 d'agost, de Mesures per a la Reforma de la Funció Pública.
Diari Oficial de la Generalitat Valenciana


Sumari del DOGV 5099, del 23-09-2005 (2005/10454)

Informació pública relativa a la sol·licitud de la Companyia Espanyola de Petrolis, SA, sobre la concessió administrativa per a l'explotació d'una estació de subministrament de carburants al port de Moraira.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10033


Organisme emissor
:   Conselleria d'Infraestructures i Transport

Tipus de document
:   Anunci

Informació pública relativa a la sol·licitud de la Companyia Espanyola de Petrolis, SA, sobre la concessió administrativa per a l'explotació d'una estació de subministrament de carburants al port de Moraira. [2005/X10281]
  
D'acord amb el disposa l'article 146.6 del Reglament per a l'Execució de la Llei de Costes, se sotmet l'expedient a informació pública durant el termini de vint dies, comptadors des de l'endemà de la publicació en el Diari Oficial de la Generalitat Valenciana, a fi que puga ser examinat i s'hi presenten les al·legacions que es consideren oportunes.
  
L'expedient es troba exposat en les dependències següents:
  
Conselleria d'Infraestructures i Transport
  
Servici de Gestió de Ports
  
Av. de Blasco Ibáñez, núm. 50
  
46840 València
  
Centre de Desenvolupament Marítim
  
Av. d'Aguilera, 1-8ª
  
03229 Alacant
Diari Oficial de la Generalitat Valenciana


Sumari del DOGV 4962, del 09-03-2005 (2005/2171)

RESOLUCIÓ de 14 de febrer de 2005, de l'Institut Valencià de Finances, per la qual s'adjudiquen i s'acorda l'emissió, amb data 16 de febrer de 2005, de pagarés de la Generalitat Valenciana corresponents a la subhasta número 585.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2171


Data del document
:   14-02-2005

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 14 de febrer de 2005, de l'Institut Valencià de Finances, per la qual s'adjudiquen i s'acorda l'emissió, amb data 16 de febrer de 2005, de pagarés de la Generalitat Valenciana corresponents a la subhasta número 585. [2005/Q2171]
  
El Conveni de Col·laboració del programa d'emissió de pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 585 de pagarés de la Generalitat Valenciana el passat dia 9 de febrer de 2005, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de pagarés de la Generalitat Valenciana amb data 16 de febrer de 2005, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 5062, del 02-08-2005 (2005/9053)

CORRECCIÓ d'errades de la Resolució de 21 de juliol de 2005, del vicepresident del Consell de la Generalitat, per la qual es convoquen ajudes per al finançament d'infraestructures i equipaments per a xicotets municipis i entitats locals menors de la Comunitat Valenciana en l'exercici 2005 i se n'aproven les bases reguladores de la convocatòria (DOGV 5.057, de 26 de juliol de 2005).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9053


Data del document
:   26-07-2005

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * infraestructura urbana
    * administració local
    * equipament col·lectiu
    * suport econòmic

CORRECCIÓ d'errades de la Resolució de 21 de juliol de 2005, del vicepresident del Consell de la Generalitat, per la qual es convoquen ajudes per al finançament d'infraestructures i equipaments per a xicotets municipis i entitats locals menors de la Comunitat Valenciana en l'exercici 2005 i se n'aproven les bases reguladores de la convocatòria (DOGV 5.057, de 26 de juliol de 2005). [2005/F9053]
  
Advertida una errada material en l'esmentada resolució i d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'n procedix a la correcció en els termes següents:
  
En la base quarta.
  
On diu:
  
«La sol·licitud haurà de presentar-se davant la Secretaria Autonòmica de Cohesió Territorial en el termini d'un mes des de l'endemà de la publicació de la convocatòria en el Diari Oficial de la Generalitat Valenciana, situada al carrer dels Juristes, número 10, 46760 València.»
  
Ha de dir:
  
«La sol·licitud haurà de presentar-se davant la Secretaria Autonòmica de Cohesió Territorial en el termini de dos mesos des de l'endemà de la publicació de la convocatòria en el Diari Oficial de la Generalitat Valenciana, situada al carrer dels Juristes, número 10, 46606 València.»
Diari Oficial de la Generalitat Valenciana


Sumari del DOGV 4979, del 06-04-2005 (2005/2934)

Informació pública de l'oferta d'ocupació pública corresponent a l'exercici de 2005.
------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2934


Data del document
:   23-02-2005

Organisme emissor
:   Ajuntament de Sax

Tipus de document
:   Convocatòria

Descriptors 

:   * Sax
    * oferta d'ocupació
    * professió administrativa
    * supervisor
    * peó
    * administració local

Informació pública de l'oferta d'ocupació pública corresponent a l'exercici de 2005. [2005/F2934]
  
Província: Alacant. Corporació: Ajuntament de Sax. Número de codi territorial: 03854.
  
Oferta d'ocupació pública corresponent a l'exercici de 2005
  
Aprovada per la Junta de Govern Local, en la sessió de 22 de febrer de 2005, amb el detall següent:
  
Funcionaris de carrera
  
Grup segons article 25
  
Llei 30/1984: D
  
Classificació: Escala d'administració general,
  
 subescala auxiliar.
  
Nombre de vacants: 1
  
Denominació: Auxiliar d'administració general
  
Personal laboral fix
  
Nivell de titulació Denominació del lloc Nombre de
  
 vacants
  
Graduat Escolar Capatàs d'obres i servicis 1
  
Certificat d'Escolaritat Peó d'obra 1
  
Graduat Escolar Auxiliar d'Informació Juvenil 1
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 5059, del 28-07-2005 (2005/8240)

Notificació a 2003 Prizzis, SL i altres. Diversos expedients.
-------------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8240


Organisme emissor
:   Conselleria d'Infraestructures i Transport

Tipus de document
:   Anunci

Notificació a 2003 Prizzis, SL i altres. Diversos expedients. [2005/M8240]
  
Les persones que es mencionen en l'annex són usuaris de ports i instal·lacions portuàries de la Generalitat Valenciana, ja que no se les ha trobades en el domicili que van manifestar i es desconeix el domicili actual, per mitjà d'este anunci, i en compliment de l'article 59, 4 de la Llei 30/1992, de Règim Jurídic de les Administracions Públiques i del Procediment Administratiu Comú; se'ls notifica les liquidacions en concepte de tarifes portuàries, que se'ls ha practicat d'acord amb la Llei 1/1999, de 31 de març, de la Generalitat Valenciana, sobre aplicació de les tarifes per servicis generals i específics en els ports dependents de la Generalitat Valenciana.
  
El que es comunica als efectes que siguen procedents, i es fa constar que contra el present acte, que no és definitiu en via administrativa, i segons establix el Decret 34/1983, de 21 de març, pot interposar-se recurs de reposició davant de l'òrgan que el dicta, en el termini de 15 dies hàbils, comptadors des de l'endemà de la recepció de la present notificació, o, directament, recurs d'alçada, en el mateix termini, davant del conseller d'Economia, Hisenda i Ocupació, sense perjuí de qualsevol altre recurs o acció que s'estime oportú exercitar.
Diari Oficial de la Generalitat Valenciana


Sumari del DOGV 5132, del 10-11-2005 (2005/11974)

Notificació als interessats de la providència i plec de càrrecs per incoació d'expedient administratiu de desnonament, per infracció de les prescripcions legals i reglamentàries vigents en matèria de vivendes de protecció oficial de promoció pública. Expedient: V-DAIL-226/05.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11279


Organisme emissor
:   Institut Valencià d'Habitatge, SA

Tipus de document
:   Anunci

Notificació als interessats de la providència i plec de càrrecs per incoació d'expedient administratiu de desnonament, per infracció de les prescripcions legals i reglamentàries vigents en matèria de vivendes de protecció oficial de promoció pública. Expedient: V-DAIL-226/05. [2005/11790]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament, per infracció de les prescripcions legals i reglamentàries vigents en matèria de vivendes de protecció oficial de promoció pública al ser propietari d'una vivenda, utilitzant a més altra de protecció oficial de promoció pública.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en l'Avgda. de la Plata, núm. 50-baix de València, en horari de 9.00 a 13.00 hores, de dilluns a divendres, excepte festius, disposant d'un termini, a tal fi,de 15 dies hàbils.
  
D'acord amb el que preveu l'art. 13. 2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà proposta de resolució al director general d'Habitatge i Projectes Urbans perquè dicte resolució
  
Expedient: V-DAIL-226/05
  
Adjudicatari: Manuel Gomez Diaz
  
Codi habitatge: 8028009110
  
Adreça: Foios, nº 6 - porta 9
  
Localitat: Paterna
  
Règim de cessió: Arrendament
  
Data del plec de càrrecs: 20/06/05
Diari Oficial de la Generalitat Valenciana


Sumari del DOGV 4934, del 28-01-2005 (2005/480)

Rotlle d'apel·lació número 567/2004. Cèdula de notificació.
-----------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/480


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 567/2004. Cèdula de notificació. [2005/F480]
  
La Secció Sisena de l'Audiència Provincial de València ha dictat, en el rotlle d'apel·lació número 567/2004, la sentència que té l'encapçalament i la part dispositiva següents:
  
Sentència número 591
  
President: Vicente Ortega Llorca.
  
Magistrades: María Mestre Ramos i María Eugenia Ferragut Pérez.
  
València, 29 de novembre de 2004
  
La Secció Sisena de l'Audiència Provincial de València, integrada pel magistrat i les magistrades esmentades al marge, sent-ne ponent María Mestre Ramos, ha vist el present recurs d'apel·lació interposat contra la sentència de data 12 de març de 2004, dictada en les actuacions de juí verbal 545/2000, tramitades pel Jutjat de Primera Instància número 23 de València.
  
Han sigut part en el recurs, com a apel·lant, l'entitat mercantil Hidrursa, SL, representada per la procuradora dels tribunals Florentina Pérez Samper, assistida pel lletrat Ramiro Solanes Calatayud; i com a apel·lada, l'entitat mercantil Automóviles La Vall, SL, representada pel procurador dels tribunals Sergio Llopis Aznar, assistida pel lletrat Rafael Bas Portero; el Consorcio de Compensación de Seguros, representat i assistit per la lletrada de l'estat; Natividad Mejías Perales, no s'ha presentat davant d'este tribunal.
  
Decisió
  
Atés el que s'ha exposat, la Secció Sisena de l'Audiència Provincial de València, en nom de sa majestat el rei i per l'autoritat conferida per la Constitució aprovada pel poble espanyol, decidix:
  
1r. Desestimar el recurs d'apel·lació interposat per l'entitat mercantil Hidrursa, SL.
  
2n Confirmar la sentència de data 12 de març de 2004.
  
3r Imposar les costes processals a la part apel·lant.
  
Esta és la nostra sentència, que pronunciem, manem i firmem.
  
No es port interposar recurs de cassació.
  
Esta cèdula es publica en el Diari Oficial de la Generalitat Valenciana perquè valga de notificació a la part incompareguda, Natividad Mejías Perales.
Diari Oficial de la Generalitat Valenciana


Sumari del DOGV 5146, del 30-11-2005 (2005/13832)

RESOLUCIÓ de 17 de novembre de 2005, de la Conselleria de Justícia, Interior i Administracions Públiques, per la qual es modifica la composició del tribunal de selecció de les convocatòries 12/04, 13/04 i 14/04, Grup A, sector administració especial, metges.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5146

Data del DOGV
:   30-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13082


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 17 de novembre de 2005, de la Conselleria de Justícia, Interior i Administracions Públiques, per la qual es modifica la composició del tribunal de selecció de les convocatòries 12/04, 13/04 i 14/04, grup A, sector administració especial, metges. [2005/X13160]
  
Vista la Resolució de 21 de setembre de 2005, de la Conselleria de Justícia i Administracions Públiques, per la qual s'anomena tribunal de les proves selectives d'accés al grup A, sector Administració Especial, metges, torn de accés lliure, discapacitats i promoció interna, Convocatòries 12/04, 13/04 i 14/04.
  
Vist el escrit presentat per Vicente Talens Rubio, en el qual s'absté, per causa justificada, segons el que disposa l'article 28 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de formar part del dit Tribunal.
  
En virtut de les competències que tinc atribuïdes per l'article 13 del Text Refós de la Llei de la Funció Pública, aprovat per Decret Legislatiu de 24 d'octubre de 1995, resolc:
  
Primer
  
Deixar sense efecte el nomenament de Vicente Talens Rubio, com a membre del Tribunal de les convocatòries 12/04, 13/04 i 14/04.
  
Segon
  
Nomenar Vicenta Angeles Pascual Ferrer, com secretària titular i Francisca Ródenas Pérez en substitució de Vicente Talens Rubio, com secretària suplent del Tribunal de Selecció de les citades convocatòries.
  
València, 17 de novembre de 2005.- El conseller: Miguel Peralta Viñes.
Diari Oficial de la Generalitat Valenciana


Sumari del DOGV 5027, del 14-06-2005 (2005/6148)

Informació pública del projecte de liquidació definitiva de quotes d'urbanització del Projecte de Reparcel·lació de l'Actuació Integrada de la U.E. nº 14 del PGOU, delimitada pels carrers Pare Manjón, González Bueno, Pablo Iglesias i Cervantes.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6148


Organisme emissor
:   Ajuntament d'Elda

Tipus de document
:   Anunci

Informació pública del projecte de liquidació definitiva de quotes d'urbanització del Projecte de Reparcel·lació de l'Actuació Integrada de la U.E. nº 14 del PGOU, delimitada pels carrers Pare Manjón, González Bueno, Pablo Iglesias i Cervantes. [2005/X6148]
  
En compliment de l'article 72.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'art. 129 del Reglament de Gestió Urbanística i art. 69 de la citada LRAU, es ret compte que l'alcalde President per mitjà de Decret de data 28 d'abril de 2005, ha dictat la següent resolució en expedient relatiu al projecte de Liquidació Definitiva de quotes d'urbanització del Projecte de Reparcel·lació de l'Actuació Integrada de la U.E. núm. 14 del PGOU., delimitada pels carrers Pare Manjón, González Bueno, Pablo Iglesias i Cervantes:
  
«Sotmetre a informació pública el citat Projecte de Liquidació Definitiva, donant audiència als interessats afectats pel Projecte, perquè dins del termini de vint dies hàbils, a comptar des del següent al de la notificació, puguen fer al·legacions al projecte, que podrà ser examinat en l'Oficina Tècnica, sítia a la Plaça de la Constitució, 1 (al costat de l'Ajuntament), així com publicar edictes en el Diari Oficial de la Generalitat Valenciana i en un diari d'informació general editat a la Comunitat Valenciana».
  
Cosa que fem pública perquè en prengueu coneixement, tot significant que este acte és de mer tràmit, i contra ell no cap recurs, de conformitat amb el que disposa l'article 107 de la Llei 30/1992, de 26 de novembre.